Totul s-a întâmplat la o demonstrație a extremei drepte în orașul german Mannheim. Ținta a fost un activist politic islamofob, cunoscut în Germania pentru pozițiile sale. Este vorba despre Michael Stürzenberger, în vârstă de 59 de ani.
Acesta a fost purtător de cuvânt al CSU München. Având pe parcursul timpului mai multe funcții publice sau în organizații, Stürzenberger s-a opus vehement construirii unei moschei în oraș. În acest moment este în operație. Activistul islamofob a fost lovit în zona feței și la picior. Nu a fost singura victimă.
Poliția germană a anunțat că a împușcat și rănit un bărbat cu barbă înarmat cu un cuțit. Un elicopter de salvare a intervenit, iar tramvaiele din zonă au fost suspendate.
Victima a mai fost atacată în 2022 de către un musulman
În momentul în care se pregătea să vorbească în cadrul acestui miting, activistul a fost atacat de o persoana neidentificată. Mulțimea a încercat să-l dezarmeze, iar un polițist a fost și el rănit. Starea lui este stabilă. Suspectul a fost împușcat de unul dintre agenții de poliție, dar nu mortal.
Trebuie spus că Michael Stürzenberger se ocupa cu de un turneu de lobby anti islam, organizat în mai multe orașe din Germania, intitulat "Open Eyes". Victima a mai fost atacată în 2022 de către un musulman.
Violențele au loc în ultima etapă a campaniei pentru Parlamentul European, în care partidul de extremă dreapta "Alternativa pentru Germania" a făcut campanie parțial pe ceea ce partidul consideră a fi pericolul reprezentat de migrația din țările musulmane, susține Antena 3 CNN.
Fiți la curent cu ultimele noutăți. Urmăriți DCNews și pe Google News